Αμπντ Αλάχ αλ-Μαχντ

Ο Αμπού Μουχμάντ Αμπντ Αλάχ ιμπν αλ-Χασάμ ιμπν αλ-Χασάν ιμπν Αλί ιμπν Αμπί Ταλίμπ αλ-Χασιμί αλ-Κουραϊσί (αραβ.: أبو محمد عبد الله بن الحسن بن الحسن بنت علي بن أبي طالب الهاشمي القریشي (π. 689 - 762), γνωστός ως Αμπού Αλάχ αλ-Μαχντ (αραβ.: عبد الله المحض) ή Αμπού Αλάχ αλ Καμίλ (αραφικά: عبد الله الكامل), ήταν Ισλαμικός μελετητής, θεολόγος και αφηγητής χαδιδιών, εγγονός τόσο τού Αμπού Χασάν ιμπν Αλί, όσο και τού Χουσεΐν ιμπν Αλί (οι εγγονοί τού Μωάμεθ προφήτη τού Ισλάμ). Οι γιοι του περιλαμβάνουν τον Μουχαμάντ και τον Ιμπραχίμ, που εξεγέρθηκαν κατά τής κυβέρνησης των Αββασιδών, και τον Ιντρίς, που εξεγέρθηκε στο Μαγκρέμπ και ίδρυσε τη δυναστεία των Ιντρισιδών.

Θεωρούμενος μάρτυρας μεταξύ των Σιιτών, ο Αμπντ Αλάχ φυλακίστηκε κατόπιν εντολής τού Αλ-Μανσούρ, επειδή αρνήθηκε να αποκαλύψει το κρησφύγετο των γιων του, και δολοφονήθηκε τρία χρόνια αργότερα, ενώ βρισκόταν στη φυλακή. Ο τάφος του στην πόλη αλ-Σιναφίγια τού Ιράκ είναι σήμερα το περίφημο ιερό τού Αμπντ Αλάχ Αμπού Νατζμ.

 Ο βίος του 
Ο Αμπντλ Αλλάχ γεννήθηκε στη Μεδίνα  Ο πατέρας του ήταν ο Χασάν αλ-Μουθανά και η μητέρα του η Φατιμά μπιντ αλ-Χουσεΐν, και οι δύο εγγόνια τού Αλί.   Ο Αμπντ Αλάχ ήταν το πρώτο παιδί τού ζεύγους, και ανατράφηκε από τον εκ μητρός θείο του, Αλί ιμπν Χουσαΐν Ζαΐν αλ-Αμπιντίν,   ο οποίος ανέλαβε την εκπαίδευσή του και τού δίδαξε θεολογικά.  Σύμφωνα με τις αφηγήσεις τού Αμπού αλ-Φαράτζ αλ-Ισφαχανί, ο Αμπντ Αλάχ είχε έντονη ιδιοσυγκρασία, επιδίωκε να ασκήσει έλεγχο στους Μπανού Χασίμ και αμφισβήτησε τον Ομάρ Β'. Σύμφωνα με άλλες σιιτικές αφηγήσεις, ο Αμπντ Αλάχ διεκδίκησε το ιμαμάτο για τον εαυτό του, και εξέδωσε φετφά αντίθετα με τούς ιμάμηδες.    

Όταν οι Αββασίδες ανέλαβαν τον έλεγχο τής διακυβέρνησης, οι γιοι τού Αμπντ Αλάχ αρνήθηκαν να αναγνωρίσουν τη νέα εξουσία, πυροδοτώντας μία καταστολή εναντίον τους και των οπαδών τους. Οι Αββασίδες πίεσαν τον Αμπντ Αλάχ να τούς δείξει το κρησφύγετό του, αλλά εκείνος αρνήθηκε.  Ο πρώτος χαλίφης αλ-Σαφά φέρθηκε στον Αμπντ Αλάχ με σεβασμό και τον άφησε ήσυχο, αλλά παρ' όλα αυτά, όταν ο αλ-Μανσούρ ανέλαβε την εξουσία, φυλάκισε τον Αμπντ Αλάχ κατηγορώντας τον ότι ήταν συνεργός στην εξέγερση, αρνούμενος να συνεργαστεί στη σύλληψη των γιων του, για το οποίο παρέμεινε στη φυλακή για τρία χρόνια. 

Ορισμένες πηγές αναφέρουν ότι ο Αμπντ Αλάχ δολοφονήθηκε με εντολή τού αλ-Μανσούρ στη φυλακή αλ-Χασιμίγια, κοντά στην Κούφα το 762.   Ο Ιμπν αλ-Τζαουζί ισχυρίστηκε ότι ο θάνατός του συνέβη την ημέρα τού αλ-Αντχά.  Ο Αμπντ Αλάχ έχει ένα σημαντικό ιερό στην Αλ-Καντίσια, 9 χιλιόμετρα δυτικά τής πόλης αλ-Σιναφίγια και 70 χιλιόμετρα νότια τής πόλης Νατζάφ.  Στο Κάιρο, υπάρχει επίσης ένα ιερό αφιερωμένο στον Αμπντ Αλάχ αλ-Μαχντ.

 Οικογένεια 
Οι γιοι τού Αμπντ Αλάχ αλ-Μαχντ είναι διάσημοι για τον ρόλο τους στις εξεγέρσεις τής εποχής, μεταξύ των οποίων και ο Μουχαμάντ, ο οποίος εξεγέρθηκε εναντίον των Αββασιδών στη Μεδίνα, κάτι που οδήγησε στον θάνατό του μαζί με πολλούς από τούς οπαδούς του.  Ο Ιμπραχίμ προώθησε μία εξέγερσση στη Βασόρα μετά τη δολοφονία τού αδελφού του, και υποστηρίχθηκε από πολλούς Ζαϊντί και Μουταζιλά.  Η επανάσταση ήταν ανεπιτυχής, και ο Ιμπραχίμ και πολλοί από τούς υποστηρικτές του σφαγιάστηκαν στην περιοχή Μπαχρμά, σε ένα περιστατικό γνωστό ως μαρτύριο Μπαχρμά. Οι άλλοι γιοι τού Αμπντ Αλάχ αλ-Μαχντ, ο Ιντρίς, ο Γιαχγιά και ο Σουλαϊμάν, συμμετείχαν στην επανάσταση. Ο Ιντρίς επέζησε τής μάχης και πήγε στο Μαρόκο, όπου ίδρυσε το πρώτο Σαριφικό κράτος. Ο Γιαχγιά πήγε στην Περσία και κατοίκησε στο Νταϊλάμ , όπου προσπάθησε να στρατολογήσει ανθρώπους για μία νέα εξέγερση εναντίον τού κράτους των Αββασιδών, αλλά ηττήθηκε και φυλακίστηκε με εντολή τού Χαρούν αλ-Ρασίντ, όπου πέθανε από πείνα, δίψα ή  επειδή θάφτηκε ζωντανός γύρω στο 803.

 Ο Αμπντ Αλάχ και η εξέγερση 
Σύμφωνα με ορισμένες πηγές, ο Αμπντ Αλάχ διαφώνησε με την εξέγερση τού Ζαΐντ εναντίον των Ομεϋαδών, προειδοποιώντας τον Ζαΐντ πριν από την επανάστασή του στην Κούφα, ότι δεν έπρεπε να ξεγελαστεί από τις υποσχέσεις των Κουφαϊτών. Μετά τον θάνατο τού Ζαΐντ, πείστηκε για την ανάγκη να τερματιστεί η κυριαρχία των Ομεϋαδών με τη βία, οπότε προετοίμασε τούς γιους του για την επανάσταση. 

Σύμφωνα με όσα αφηγήθηκε ο Αμπού αλ-Φαράζ αλ-Ισφαχανί, μερικοί από τους Μπανού Χασίμ δεν συμφώνησαν μαζί του, και τού είπαν: «μην το κάνεις αυτό, διότι δεν έχει έρθει ακόμη η ώρα. Αν δεις ότι αυτός ο γιος σου είναι ο Μαχντί, τότε δεν είναι μαζί του και δεν είναι η ώρα του». Αναφέρεται στις πηγές ότι ο ιμάμης είπε στον Αμπντ Αλάχ ότι το χαλιφάτο θα ανήκε στον αλ-Σαφά και τούς αδελφούς του, και ότι ο Αμπντ Αλάχ και οι γιοι του δεν θα είχαν μερίδιο σε αυτό.

Ο Αμπντ Αλάχ αλ-Μαχντ φυλακίστηκε κατά τη διάρκεια τού χαλιφάτου τού αλ-Μανσούρ, του 2ου Αββασίδη χαλίφη, επειδή δεν αποκάλυψε την κρυψώνα τού γιου του, Μουχαμάντ. Παρέμεινε στη φυλακή για τρία χρόνια μετά από αυτό. Ο αλ-Μανσούρ τον συνάντησε στο κελί του κατά την περίοδο τού Χατζ το 757, και τού ζήτησε ξανά να αποκαλύψει την κρυψώνα τού γιου του, με αντάλλαγμα την ελευθερία του, αλλά εκείνος αρνήθηκε για άλλη μία φορά. 

 Αναφορές 

Κατηγορία:Χασανίδες
Κατηγορία:Άραβες Μουσουλμάνοι